钦定古今图书集成/明伦汇编/氏族典/第431卷 > 赵与檡
## 钦定古今图书集成/明伦汇编/氏族典/第431卷 > 赵与檡

按《宋史赵与檡传》：“与檡为嗣秀王，德祐二年，为浙闽
广察访使。益王之立，杨亮节居中秉权。与檡自以国
家亲贤，多所谏止，遂犯忌嫉。未几，北兵逼浙东，乃命
与檡出瑞安，与守臣方洪共任备御。瑞安受围，城中
危急，小校李雄夜开门纳外兵，与檡率众巷战，兵败
被絷死，洪亦仗节而死。”